ହାଇଦ୍ରାବାଦଃ ବିବାହ ବନ୍ଧନରେ ଆବଦ୍ଧ ହୋଇଛନ୍ତି 'ବାହୁବଳୀ' ଚଳଚ୍ଚିତ୍ରର ଲୋକପ୍ରିୟ କଳାକାର ରାଣା ଦଗୁବତୀ। ଶନିବାର ରାତିରେ ସେ ନିଜ ପ୍ରେମିକା ମିହୀକା ବଜାଜଙ୍କୁ ବିବାହ କରିଛନ୍ତି।
ଏହି ବିବାହକୁ ନେଇ ରାଣାଙ୍କ ପ୍ରଶଂସକମାନେ ପ୍ରତୀକ୍ଷା କରିଥିଲେ । କରୋନା ମହାମାରୀ ଯୋଗୁଁ ମାତ୍ର ୩୦ଜଣଙ୍କ ଉପସ୍ଥିତିରେ ବିବାହ ସମ୍ପନ୍ନ ହୋଇଛି। ସାମାଜିକ ଗଣମାଧ୍ୟମରେ ଏହି ଖବର ଓ ବିବାହ ଫଟୋ ଭାଇରାଲ ହେବା ପରେ ରାଣାଙ୍କୁ ବିଭିନ୍ନ ମହଲରୁ ଶୁଭେଚ୍ଛାର ସୁଅ ଛୁଟିଛି।
ସୂଚନାଯୋଗ୍ୟ, ରାଣା ଓ ମିହୀକା ଗତ କିଛିଦିନ ତଳେ ଲକ୍ଡାଉନ ସମୟରେ ହିଁ ନିର୍ବନ୍ଧ କରିଥିଲେ। ଦୁହିଁଙ୍କ ନିର୍ବନ୍ଧ ଫଟୋ ମଧ୍ୟ ସାମାଜିକ ଗଣମାଧ୍ୟମରେ ଦେଖିବାକୁ ମିଳିଥିଲା।
